સન ૧૯૮૮માં મહાત્મા ગાંધીના જન્મદિવસે શ્રીનગરની હાઈકોર્ટના પ્રાંગણમાં ગાંધીજીની પ્રતિમા પ્રસ્થાપિત કરવાની હતી. સર્વોચ્ચ અદાલતના મુખ્ય ન્યાયાધીશ જસ્ટિસ એસ. આર. પાઠકના વરદ્ હસ્તે પ્રતિમાની સ્થાપના થનાર હતી, પરંતુ શ્રીનગરના વકીલોએ ગાંધીજીની પ્રતિમા મુકાય તેનો વિરોધ કર્યો અને હિંસક આંદોલન કરી ભાંગફોડ કરવાની ધમકી આ વકીલોએ આપી. સરકાર ડરી ગઈ અને ગાંધીજીની પ્રતિમા સ્થાપવાનો કાર્યક્રમ આખરે રદ કરવામાં આવ્યો. આપણે એ જાણવું છે કે ગાંધી પ્રતિમાનો વિરોધ કરનાર આ આગેવાન વકીલ નેતા કોણ હતા ? આંદોલનના આગેવાન નેતા હતા મહંમદ શફી ભટ્ટી. વડાપ્રધાન રાજીવ ગાંધી જ્યારે જ્યારે કાશ્મીર પ્રવાસે હોય ત્યારે આ મહંમદ શફી ભટ્ટીને હંમેશાં પોતાના પ્રવાસમાં તેઓ અવશ્ય પોતાની સાથે રાખતા. રાજીવ ગાંધીના પરમ મિત્ર હોવાથી અને તેમના દબાણથી મીડિયાએ આ ઘટના બાબતે મૌન સેવ્યું હતું.